Ferdinando Viale/Anime sôñbre
Artorn

Anime sôñbre 
Anime sôñbre côrme d’eresìa
ch’i vegete sbefiand la brava gent
e i seve mach grignè cinicament
s’av parlô ’d gentilëssa e ’d poesìa...
Cos i la peñsse adess, mentre as dësvìa
sta neuva ôndà giôiôsa ’d sentiment
ch’an deurv un ôrisônt tut bërlusent
tocand ël cheur ’d l’umanità scrussìa?
Guardeve mach d’antôrn... Ogni fiôchet
ch’a spôñpa ’nt so candor l’è ’na nöañssa
ch’a signa ’na prômëssa e na sperañssa
e an dis côñ ’na fañfara ’d flagiôlet
ch’a j è ’na brava mare biceriña
pi fiera e pi côntenta ’d na regiña
e ’n ratatôi ch’a s’agita, a sgambita
già côñ l’añvija d’esôrdì ’nt la vita!

Leteratura piemontèisa
Poesìa
Paggio Fernando